مجتبیٰ حسین

مجتبیٰ حسین اردو کے ممتاز مزاح نگار تھے۔ 
15 جولائی 1936ء کو گلبرگہ میں پیدا ہوئے۔ ابتدائی تعلیم گھر پر ہوئی۔ 1956ء میں عثمانیہ یونیورسٹی سے گریجویشن کیا۔ جوانی سے ہی انہیں طنز و مزاح کی تحریروں کا ذوق تھا جس کی تکمیل کے لیے روزنامہ سیاست سے وابستہ ہو گئے اور وہیں سے ان کے ادبی سفر کا آغاز ہوا۔ 1962ء میں محکمہ اطلاعات میں ملازمت کا آغاز کیا۔ 1972 میں دلی میں گجرال کمیٹی کے ریسرچ شعبہ سے وابستہ ہو گئے۔ دلی میں مختلف محکموں میں ملازمت کے بعد 1992ء میں ریٹائر ہوئے اور بعد ازاں مستقلاً حیدرآباد میں اپنی اصل رہائش گاہ کو لوٹ آئے اور تاوفات ان کا قیام حیدرآباد میں رہا۔ 

مجتبیٰ حسین ملک میں طنز و مزاح کے پہلے ادیب تھے جن کو مرکزی حکومت نے بحیثیت مزاح نگار بھارت کے چوتھے باوقار سویلین اعزاز پدم شری سے نوازا۔ مجتبیٰ حسین کے مضامین پر مشتمل 22 سے زائد کتابیں شائع ہوچکی ہیں۔ ان کی 7 کتابیں ہندی زبان میں شائع ہوئیں۔ جاپانی اور اڑیہ زبان میں بھی ایک ایک کتاب شائع کی گئی۔ انہیں 10 سے زائد ایوارڈز حاصل ہوئے جن میں غالب ایوارڈ، مخدوم ایوارڈ، کنور مہندر سنگھ بیدی ایوارڈ، جوہر قریشی ایوارڈ اور میر تقی میر ایوارڈ شامل ہیں۔ ان کے طویل خدمات کے اعتراف میں کرناٹک کی گلبرگہ یونیورسٹی نے 2010ء میں ڈاکٹریٹ کی اعزازی ڈگری سے نوازا۔

وفات 
ان کا انتقال 27 مئی 2020ء کو حیدرآباد، تلنگانہ میں ہوا۔

تصنیفات کی فہرست 
ذیل کی فہرست ایک اردو بلاگ سے ماخوذ ہے۔

حوالہ جات

1936ء کی پیدائشیں
ادب اور تعلیم کے شعبے میں پدم شری وصول کنندگان
اردو خاکہ نگار
اردو مزاح نگار
27 مئی کی وفیات
بھارت کے اردو مصنفین
بھارتی مزاح نگار
بھارتی مصنفین کے نامکمل مضامین
حیدر آباد، دکن کے مصنفین
حیدرآباد، دکن ضلع کی شخصیات
مزاح نگار
20ویں صدی کے بھارت کے مضمون نگار
2020ء کی وفیات
بھارتی فعالیت پسند
Short description is different from Wikidata